# Uradni list C 39A/26.

| | ISSN 1977-1045 |
| --- | --- |
| Uradni list
  Evropske unije | C 39A |
| | |
| Slovenska izdaja | Informacije in objave | Letnik 6526. januar 2022 |

ISSN 1977-1045

Uradni list

Evropske unije

C 39A

Slovenska izdaja

Informacije in objave

Letnik 6526. januar 2022

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2022/C 39 A/01 | Objava prostega delovnega mesta direktorice/direktorja Evropske fundacije za usposabljanje (začasni uslužbenec / začasna uslužbenka — razred AD 14) — COM/2022/20071 | 1 |

Vsebina

Stran

V   Objave

UPRAVNI POSTOPKI

Evropska komisija

2022/C 39 A/01

Objava prostega delovnega mesta direktorice/direktorja Evropske fundacije za usposabljanje (začasni uslužbenec / začasna uslužbenka — razred AD 14) — COM/2022/20071

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 26.1.2022 | SL | Uradni list Evropske unije | CA 39/1 |
| --- | --- | --- | --- |

26.1.2022

SL

Uradni list Evropske unije

CA 39/1

---

Objava prostega delovnega mesta direktorice/direktorja Evropske fundacije za usposabljanje

(začasni uslužbenec / začasna uslužbenka — razred AD 14)

COM/2022/20071

(2022/C 39 A/01)

Predstavitev delodajalca

Evropska fundacija za usposabljanje (ETF, v nadaljnjem besedilu: fundacija) je agencija Evropske unije, ustanovljena z Uredbo Sveta (EGS) št. 1360/90 z dne 7. maja 1990, prenovljeno leta 2008 (1). V okviru zunanjih politik Unije zagotavlja informacije, svetovanje in podporo na področju razvoja človeškega kapitala državam članicam in partnerskim državam ter Evropski komisiji.

Od leta 1994 je fundacija središče strokovnega znanja na področju razvoja in reforme poklicnega izobraževanja in usposabljanja v perspektivi vseživljenjskega učenja, pri čemer spodbuja razvoj človeškega kapitala in s tem trajnostno rast in socialno vključevanje. Fundacija prvenstveno deluje v državah kandidatkah, državah evropskega sosedstva in Osrednji Aziji ter podpira pobudo EU-Afriška unija.

Podrobnejši podatki o ciljih in funkcijah fundacije so zajeti v navedeni uredbi, dodatne informacije pa je mogoče najti na spletišču fundacije: http://etf.europa.eu/.

Fundacija ima sedež v Torinu v Italiji in ima okoli 130 zaposlenih.

Delovno mesto

Direktorica/direktor je pravna zastopnica / pravni zastopnik fundacije in jo predstavlja v javnosti ter odgovarja upravnemu odboru. Njene/njegove naloge in odgovornosti so:

| — | oblikovanje in doseganje strateških ciljev na področju pristojnosti fundacije v skladu s postopki iz Uredbe; |
| --- | --- |

—

oblikovanje in doseganje strateških ciljev na področju pristojnosti fundacije v skladu s postopki iz Uredbe;

| — | priprava in izvajanje letnih in večletnih delovnih programov v okviru strategije fundacije do leta 2027; |
| --- | --- |

—

priprava in izvajanje letnih in večletnih delovnih programov v okviru strategije fundacije do leta 2027;

| — | vsakodnevno vodenje osebja fundacije, kar zajema tudi zaposlovanje; |
| --- | --- |

—

vsakodnevno vodenje osebja fundacije, kar zajema tudi zaposlovanje;

| — | priprava in organizacija sestankov upravnega odbora in uresničevanje njegovih sklepov; |
| --- | --- |

—

priprava in organizacija sestankov upravnega odbora in uresničevanje njegovih sklepov;

| — | priprava in izvrševanje proračuna fundacije ter zagotavljanje, da se proračun upravlja učinkovito in v skladu z načeli dobrega finančnega poslovodenja; |
| --- | --- |

—

priprava in izvrševanje proračuna fundacije ter zagotavljanje, da se proračun upravlja učinkovito in v skladu z načeli dobrega finančnega poslovodenja;

| — | olajševanje sodelovanja med fundacijo, evropskimi institucijami, državami članicami in drugimi deležniki; |
| --- | --- |

—

olajševanje sodelovanja med fundacijo, evropskimi institucijami, državami članicami in drugimi deležniki;

| — | komuniciranje z javnostjo v zvezi z vsemi zadevami v okviru poslanstva fundacije. |
| --- | --- |

—

komuniciranje z javnostjo v zvezi z vsemi zadevami v okviru poslanstva fundacije.

Te naloge so opisane v uredbi o ustanovitvi fundacije, zlasti v členu 10.

Profil kandidata/kandidatke (merila za izbor)

Od uspešne kandidatke/uspešnega kandidata pričakujemo:

vodstvene sposobnosti

| — | dokazano sposobnost vodenja organizacije na strateški in vodstveni ravni v evropskem, večkulturnem in večjezičnem okolju; |
| --- | --- |

—

dokazano sposobnost vodenja organizacije na strateški in vodstveni ravni v evropskem, večkulturnem in večjezičnem okolju;

| — | odlično sposobnost oblikovanja, posredovanja in uresničevanja strategije fundacije ter zagotavljanja uspešnega izvajanja njenih nalog; |
| --- | --- |

—

odlično sposobnost oblikovanja, posredovanja in uresničevanja strategije fundacije ter zagotavljanja uspešnega izvajanja njenih nalog;

| — | dokazane izkušnje z uvajanjem in upravljanjem sprememb v veliki organizaciji, in sicer z enakim ali zmanjšujočim se obsegom virov; |
| --- | --- |

—

dokazane izkušnje z uvajanjem in upravljanjem sprememb v veliki organizaciji, in sicer z enakim ali zmanjšujočim se obsegom virov;

strokovne spretnosti in izkušnje

| — | dokazane izkušnje z upravljanjem finančnih in človeških virov v nacionalnem, evropskem in/ali mednarodnem okviru; |
| --- | --- |

—

dokazane izkušnje z upravljanjem finančnih in človeških virov v nacionalnem, evropskem in/ali mednarodnem okviru;

| — | poznavanje kadrovskih in finančnih predpisov EU ter delovanja institucij Evropske unije ali izkušnje s podobnimi pravnimi okviri v nacionalnih ali mednarodnih organizacijah; |
| --- | --- |

—

poznavanje kadrovskih in finančnih predpisov EU ter delovanja institucij Evropske unije ali izkušnje s podobnimi pravnimi okviri v nacionalnih ali mednarodnih organizacijah;

| — | znanje in izkušnje s področja politik EU in mednarodnih dejavnosti, ki so pomembne za dejavnosti fundacije, zlasti v zvezi z razvojem politike in sposobnostjo zavzeti celosten pristop glede poklicnega izobraževanja in usposabljanja, spretnosti in kvalifikacij, trga dela in/ali zunanjih odnosov fundacije s partnerskimi državami (države kandidatke, evropsko sosedstvo, Osrednja Azija) ter v okviru partnerstva med EU in Afriško unijo; |
| --- | --- |

—

znanje in izkušnje s področja politik EU in mednarodnih dejavnosti, ki so pomembne za dejavnosti fundacije, zlasti v zvezi z razvojem politike in sposobnostjo zavzeti celosten pristop glede poklicnega izobraževanja in usposabljanja, spretnosti in kvalifikacij, trga dela in/ali zunanjih odnosov fundacije s partnerskimi državami (države kandidatke, evropsko sosedstvo, Osrednja Azija) ter v okviru partnerstva med EU in Afriško unijo;

osebnostne lastnosti

| — | zmožnost tekočega in učinkovitega komuniciranja in sodelovanja ter vzpostavljanja dobrih delovnih odnosov z različnimi notranjimi in zunanjimi deležniki (evropskimi, mednarodnimi, nacionalnimi in lokalnimi organi, mednarodnimi organizacijami, socialnimi partnerji idr.), pa tudi zastopanja fundacije v mednarodnih forumih; |
| --- | --- |

—

zmožnost tekočega in učinkovitega komuniciranja in sodelovanja ter vzpostavljanja dobrih delovnih odnosov z različnimi notranjimi in zunanjimi deležniki (evropskimi, mednarodnimi, nacionalnimi in lokalnimi organi, mednarodnimi organizacijami, socialnimi partnerji idr.), pa tudi zastopanja fundacije v mednarodnih forumih;

| — | odlične medosebne spretnosti in izkušnje na področju mreženja. |
| --- | --- |

—

odlične medosebne spretnosti in izkušnje na področju mreženja.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije; |
| --- | --- |

—

državljanstvo: imeti morajo državljanstvo države članice Evropske unije;

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju); |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju);

| — | delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti Agencije; |
| --- | --- |

—

delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti Agencije;

| — | vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (3) na področju, relevantnem za to delovno mesto; |
| --- | --- |

—

vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (3) na področju, relevantnem za to delovno mesto;

| — | jeziki: temeljito morajo obvladati enega od uradnih jezikov Evropske unije (4) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku; |
| --- | --- |

—

jeziki: temeljito morajo obvladati enega od uradnih jezikov Evropske unije (4) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku;

| — | starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)). |
| --- | --- |

—

starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)).

Izbor in imenovanje

Direktorico oziroma direktorja bo imenoval upravni odbor fundacije na podlagi ožjega seznama Evropske komisije.

Za oblikovanje tega ožjega seznama Evropska komisija organizira izbirni postopek v skladu s svojimi postopki za izbor in zaposlitev (glej dokument o politiki glede visokih uradnikov – Compilation Document on Senior Officials Policy (6)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (CCA, v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati oziroma kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje funkcije direktorja fundacije.

S kandidati oziroma kandidatkami z ožjega seznama Posvetovalnega odbora za imenovanja bodo opravili razgovor člani oziroma članice Evropske komisije, ki so pristojni za generalni direktorat, zadolžen za odnose z Agencijo (7).

Po teh razgovorih bo Evropska komisija sprejela ožji seznam vsaj treh najprimernejših kandidatk oziroma kandidatov, ki ga bo poslala članom upravnega odbora. Upravni odbor se lahko odloči z njimi opraviti razgovore, preden s tega ožjega seznama imenuje direktorico oziroma direktorja. Uvrstitev na ta ožji seznam še ne zagotavlja imenovanja.

V skladu s členom 10 uredbe o ustanovitvi fundacije ((ES) št. 1339/2008) kandidata/kandidatko, ki ga/jo izbere upravni odbor, pred njegovim/njenim imenovanjem pristojni odbor(i) Evropskega parlamenta povabi(jo), da poda izjavo in odgovori na vprašanja članov odbora(ov).

Enake možnosti

Evropska komisija in fundacija izvajata politiko enakih možnosti in nediskriminacije v skladu s členom 1d kadrovskih predpisov (8).

Pogoji zaposlitve

Plača in pogoji zaposlitve so določeni v Pogojih za zaposlitev drugih uslužbencev Evropske unije.

Izbranega kandidata ali kandidatko bo fundacija zaposlila kot začasnega uslužbenca oziroma uslužbenko v razredu AD 14 (9) ter glede na obseg delovnih izkušenj razvrstila v stopnjo 1 ali 2 navedenega razreda.

Izbrani kandidat ali kandidatka bo imenovan/imenovana za začetni petletni mandat z možnostjo podaljšanja za največ tri leta v skladu z uredbo o ustanovitvi Agencije, ki se uporablja ob imenovanju.

Po Pogojih za zaposlitev drugih uslužbencev Evropske unije morajo vsi novozaposleni uspešno opraviti devetmesečno poskusno dobo.

Kraj zaposlitve je na sedežu fundacije v Torinu (Italija).

Neodvisnost in izjava o interesih

Od direktorice oziroma direktorja se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/.

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (10), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni možno spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 23. februar 2022 do 12. ure (opoldne) po srednjeevropskem času; po tem prijave ne bodo več možne.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več možno vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (11). To velja zlasti za zaupnost in varnost takih podatkov.

---

(1)  Uredba (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (prenovitev) (UL L 354, 31.12.2008, str. 82).

(2)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(3)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, jasno navesti: (1) naziv in vlogo vodstvenih položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(4)  https://eur-lex.europa.eu/legal-content/SL/TXT/?uri=CELEX:01958R0001-20130701

(5)  https://eur-lex.europa.eu/legal-content/SL/TXT/?uri=CELEX:01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (na voljo samo v angleščini).

(7)  Razen če zadevni član oziroma članica v skladu s sklepoma Komisije z dne 5. decembra 2007 (PV(2007) 1811) in 30. septembra 2020 (PV(2020) 2351) to nalogo prenese na drugega člana ali članico Evropske komisije.

(8)  https://eur-lex.europa.eu/legal-content/SL/TXT/?uri=CELEX%3A01962R0031-20140701

(9)  Korekcijski koeficient, ki se uporablja za osebne prejemke in pokojnine uradnikov in drugih uslužbencev Evropske unije, za fundacijo znaša 95 % od 1. julija 2021. Koeficient se prilagodi vsako leto.

(10)  Informacije o pripravi življenjepisa Europass so na voljo na: https://europa.eu/europass/en/create-europass-cv.

(11)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---